[[Kategoria:1977} jaiotzak]]

**Rebeca Atencia** (Ferrol, Coruña, Galizia, 1977) primatologoa eta albaitaria da. Tchimpoungako Txinpantzeen Errehabilitazio Zentroko zuzendaria, Kongoko Errepublika, Jane Goodall Institutuaren mendekoa, Jane Goodallen oinordekotzat jo dute, primateak berreskuratzeko egin duen lan nabarmenarengatik.

Ibilbidea
---------

Albaitaritza ikasi zuen Madrilgo Unibertsitate Konplutentsean. 2005ean Help Congo GKEan hasi zen lanean, Kongoko Errepublika Demokratikoko Conkouati Douli parke nazionalean zauritutako primateak berriz sartzeko proiektu batean. Hamar hilabete zeramatzan Help Congon lanean, Jane Goodall primatologoak bere lanean arreta jarri, eta Tchimpoungako errehabilitazio-zentroa zuzentzea proposatu zionean. 1997an sortutako zentro horretan, 150 txinpantze inguru zaintzen eta babesten dituzte, Jungla edo oihan itxira itzultzeko, eta, aldi berean, inguruko biztanleei animalia horiei buruzko heziketa- eta sentsibilizazio-lana egiten dute. Isileko ehiztarien edo trafikatzaileen erasoak direla eta, txinpantzeren bat zaurituta edo umezurtz geratzen bada zelan jokatu azaltzen du.

Chimpamigo@s programa garatu zuen, ale bat babesteko aukera ematen duena, bere mantenu eta albaitaritzarako laguntza emanda.

Bere ikerketa zientifikoko lanei buruzko argitalpenak egiten ditu.

2016. urtean, Madrilgo Unibertsitate Konplutentseko talde batekin, bi txinpantzeren bihotzari buruzko ikerketa bat aurkeztu zuen. Lan horrek txinpantzeen bihotz-osasunari buruzko kontzeptua aldatu zuten. Egindako ekarpenari esker, gatibu dauden animalia horien bihotzekoak eragindako heriotzak saihestuko dira. Halaber, frogatu zuen elektrokardiogramak oso desberdinak direla gizakien eta txinpantzeen artean. Diagnostiko goiztiar gisa erabil daiteke, primateak bat-batean ez hiltzeko.

Sariak eta aintzatespenak
-------------------------

* Espainiako Elkarte Geografikoaren Sari Nazionala (2019-2020)

* *Newsweek* aldizkariak (2018) etorkizuneko 20 emakumeetako bat izendatu du

* Martxoaren 8ko saria (2019), Ferrolgo Udalak emana, bere lana eta ibilbide bikaina saritzeko.

* Madrilgo Albaitarien Elkargoko animalien ongizatearen saria (2017).

Erreferentziak
--------------

1. ↑   Villacastín, Ángeles.  (8 de enero de 2022). *Rebeca Atencia: «Algunos chimpancés han visto cómo mataban a sus madres».*  Madrid, 52 or..
2. ↑   galiciaunica. *REBECA ATENCIA | galiciaunica.* .
3. 1 2 3   Redacción.  (2018-04-09). «A galega Rebeca Atencia, unha das 20 'mulleres do futuro' para a revista "Newsweek"» *GCiencia*.
4. ↑   «Instituto Jane Goodall» *janegoodall.es*.
5. ↑   «Chimpamig@s - Jane Goodall | Especiales | elmundo.es» *www.elmundo.es*.
6. ↑   «Premio Nacional SGE 2019-2020: Rebeca Atencia» *Sociedad Geográfica Española* 2021-10-19.
7. ↑   Liébana, Laura Cano.  (2021-11-05). «Rebeca Atencia, Premio Nacional SGE: «Los chimpancés me han protegido en la selva y uno de ellos me salvó la vida»» *La Razón*.
8. ↑   Staff, Newsweek.  (2018-01-18). «NOMINEE: Rebeca Atencia» *Newsweek*.
9. ↑   Corral. *Ferrol reconoce a la científica Rebeca Atencia en su premio feminista.* .
10. ↑    *La científica Rebeca Atencia recoge el premio 8 de Marzo en una gala llena de recuerdos y emociones.* .
11. ↑   «Los veterinarios de Madrid conceden sus premios al bienestar animal» *www.animalshealth.es*.
12. ↑   «El Colegio de Veterinarios de Madrid entrega sus 'Premios Bienestar Animal' 2017» *HOLA* 2018-01-26.

[[Kategoria:1977} jaiotzak]]